b"\n_START_ARTICLE_\nManovar\n_START_PARAGRAPH_\nManovar er norsk variant av engelske man-of-war, i det minste i Grimstad, og ble benyttet av Henrik Ibsen i hans dikt Terje Vigen (1861). Man-of-war var den engelske betegnelsen p\xc3\xa5 store krigsskip i seilskutetiden. Den ble mest brukt om skipene med to eller flere kanondekk. Ordet manovar er en sammentrekning av det engelske og ble ofte brukt i sj\xc3\xb8fortellinger fra napoleonskrigene._NEWLINE_Ordet er n\xc3\xa5 s\xc3\xa5 godt som ute av bruk i denne forstand, men er tatt i bruk av bandet Manowar. Ellers er det vanligste navnet p\xc3\xa5 maneten portugisisk krigsskip det engelske portuguese mano'war eller norsk Portugisisk manovar._NEWLINE_\xc2\xabMan o'War\xc2\xbb (1917\xe2\x80\x931947) var navnet p\xc3\xa5 en ber\xc3\xb8mt amerikansk fullblods galopphest i mellomkrigstiden."